Me and Bobby McGee

«Me and Bobby McGee» er ein song skriven av Kris Kristofferson og Fred Foster, opphavleg spelt inn av Roger Miller, og seinare av Kristofferson sjølv og Janis Joplin, som toppa den amerikanske singellista med songen i 1971.

Innspelingar og kjende framføringar
Roger Miller var den første artisten som hadde ein hit med songen, og han nådde 12. plass på den amerikanske countrylista i 1969. Gordon Lightfoot si utgåve nådde 13. plass på poplista og 1. plass på countrylista i heimlandet Canada i 1970. Lightfoot song songen etter ei omfattande hyllest til Kris Kristofferson i ei CBC-sending frå Charlottetownfestivalen sommaren 1969. I introduksjonen refererte Lightfoot til Miller-utgåva og sa at han skulle spele inn songen sjølv «slik han var meint å gjerast». I ein sjølvbiografi frå 2008 sa Don Reid og Harold Reid frå Statler Brothers at Kristofferson lovde songen til dei, men då dei seinare spurte om å få spele han inn, så hadde Miller alt spelt inn songen. Reid-brørne sa dei ikkje var sinte og var glade for at Miller fekk suksess med songen. Songen vart seinare spelt inn for eit album av brørne, men ikkje gjeven ut på singel. 

Janis Joplin spelte inn songen for albumet hennar Pearl, berre få dagar før ho døydde i oktober 1970. Kristofferson hadde sunge songen for Joplin og songaren Bob Neuwirth lærte songen bort til ho. Kristofferson visste ikkje at ho hadde spelt inn songen før etter ho var død. Joplin si utgåve toppa listene og var den einaste førsteplassen ho fekk, og berre den andre singelen gjeven ut posthumt i rock & roll-historia som klarte dette. Den første var «(Sittin' on) the Dock of the Bay» av Otis Redding. I 2004 vart Janis Joplin si utgåve av songen rangert på 148. plass på lista til Rolling Stone over dei 500 største songane gjennom tidene.

Kristofferson framførte songen på Isle of Wight Festival 1970 og ein CD og DVD frå festivalen kom ut 30 år seinare som Message to Love: The Isle of Wight Festival 1970.

Janis Joplin-utgåva vart mykje nytta i epilogen til Rainer Werner Fassbinder-filmen Berlin Alexanderplatz.

Historie
I den originale versjonen av songen er Bobby ei kvinne. Janis Joplin som var kjæraste med og ven av Kristofferson frå byrjinga av karrieren til ho døydde, endra kjønnet og teksten på omslaget. Kristofferson har sagt at han ikkje skreiv songen for ho, men at songen er knytt til ho.

Linja om «Bobby and I Sang the Blues» vart nytta av Don McLean i songen «American Pie» der han møter ei jente som «sang the blues».

Linja «Freedom is just another word for nothing left to lose/ Nothing ain't worth nothing but it's free» er oppført i Bartlett's Familiar Quotations under Kris Kristofferson.

Utvalde versjonar
1969 Roger Miller på albumet Roger Miller 1970
1969 Kenny Rogers & The First Edition på albumet Ruby, Don't Take Your Love to Town
1970 Ramblin' Jack Elliott på albumet Bull Durham Sacks & Railroad Tracks
1970 Gordon Lightfoot på albumet Sit Down Young Stranger
1970 Kris Kristofferson på debutalbumet Kristofferson
1970 Bill Haley & His Comets på albumet Rock Around the Country.
1970 Sam the Sham frå singelen «Me And Bobby McGee/Key To The Highway» (Atlantic #2757)
1971 Janis Joplin på albumet Pearl. Singelen nådde førsteplassen i USA.
1971 & 1972 Jerry Lee Lewis (B-side til «Would You Take Another Chance on Me») og på «The Killer Rocks On»
1971 Dottie West på albumet Have You Heard...
1971 The Grateful Dead på albumet Skull & Roses, og mange konsertopptak
1971 Loretta Lynn på albumet I Wanna Be Free
1972 Johnny Cash på konsertalbumet På Österåker
1972 Jeannie C. Riley på albumet Give myself a party
1973 Waylon Jennings på albumet Lonesome, On'ry and Mean
1973 Chet Atkins på albumet Alone
1973 Thelma Houston på Thelma Houston (1972)
1973 Olivia Newton-John på albumet Let Me Be There
1974 Cornelis Vreeswijk på albumet Getinghonung (svensk tekst «Jag och Bosse Lidén»)
1975 Lonnie Donegan
1979 Gianna Nannini (Io E Bobby McGee) på albumet California
1994 Melissa Etheridge på albumet Acoustic
1997 Loquillo på albumet Compañeros de viaje.
1999 LeAnn Rimes på albumet LeAnn Rimes
1999 Barb Jungr på albumet Bare
2002 Anne Murray på albumet Country Croonin'
2002 Jennifer Love Hewitt på albumet Bare Naked
2002 Waterloo & Robinson (Ich und BobbyMcGee) på albumet Marianne
2003 Jerry Jeff Walker på albumet Too Old To Change
2004 P!nk på albumet Live in Europe
2005 Allison Crowe på dobbeltalbumet Live at Wood Hall
2005 Dolly Parton på albumet Those Were The Days
2005 Arlo Guthrie på albumet Live In Sydney
2005 Tori Amos på konsert i Hartford 4. oktober 2005
2007 Angela Kalule på filmmusikken til The Last King of Scotland
2007 Caroline af Ugglas på albumet Joplin på Svenska
2010 Crystal Bowersox American Idol iTunes-utgjeving av studioversjonen. 

Andre artistar

Kjelder
Denne artikkelen bygger på «Me and Bobby McGee» frå ,  den 8. februar 2011. 
 oppgav desse kjeldene:

Bakgrunnsstoff 
 Ei liste over utvalde artistar som har spelt inn «Me and Bobby McGee»

Songar frå 1969
Singlar frå 1971
Songar på toppen av Billboard-lista
Nummer-ein-singlar i Australia
Joan Baez-songar
Grateful Dead-songar
Bill Haley-songar
Janis Joplin-songar
Kris Kristofferson-songar
 148
Jerry Lee Lewis-songar